rejauldu/bengali-wikipedia huggingface dataset:
বাংলাদেশ চিনি ও খাদ্য শিল্প করপোরেশন বাংলাদেশে সরকারি মালিকানাধীন একটি কর্পোরেশন যা চিনি উৎপাদনের দায়িত্বে নিযুক্ত। এটি বাংলাদেশ সরকারের শিল্প মন্ত্রণালয়ের আওতাধীন একটি স্বায়ত্তশাসিত প্রতিষ্ঠান। সরকার কর্তৃক নিয়োজিত ১ জন চেয়ারম্যান এবং ৫ জন পরিচালক নিয়ে গঠিত বোর্ডের মাধ্যমে করপোরেশনটির কার্যক্রম পরিচালিত হয়।  ইতিহাস ১৯৭২ সালে রাষ্ট্রপতির ২৭ নম্বর আদেশবলে বাংলাদেশ চিনি কল করপোরেশন গঠিত হয়। পরে ১ জুলাই ১৯৭৬ সালে বাংলাদেশ চিনি কল করপোরেশন ও বাংলাদেশ ফুড অ্যান্ড অ্যালাইড ইন্ডাস্ট্রিজ করপোরেশনকে একীভূত করে বাংলাদেশ চিনি ও খাদ্য শিল্প করপোরেশন গঠন করা হয়। এটি বাংলাদেশের ১৫টি চিনি কলের দায়িত্বে রয়েছে। সংস্থাটি ইউরোপে চিনি রপ্তানি করার চেষ্টা করছে। ২০১৪ সালে কর্পোরেশনটি ৪০ টাকা দরে প্রতি কেজি চিনি বিক্রি করে যা ছিল উৎপাদন খরচের অর্ধেক দাম।  ২০২২ সালে তিনটি সরকারি চিনি কলকে থাইল্যান্ড, জাপান ও আরব আমিরাতের শ্যুগার কনসোর্টিয়াম নামক প্রতিষ্ঠান কিনে নেওয়ার প্রস্তাব পর্যালোচনা করে।  তথ্যসূত্র  বিষয়শ্রেণী:১৯৭৬-এ বাংলাদেশে প্রতিষ্ঠিত   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:বাংলাদেশের খাদ্য ও পানীয় কোম্পানি বিষয়শ্রেণী:বাংলাদেশের কৃষি কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Aishik Rehman (আলাপ) ০৫:৩৪, ৫ ডিসেম্বর ২০২৩ (ইউটিসি) হাসামদিয়া ইউনাইটেড উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উচ্চ বিদ্যালয়গুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। —শাকিল (আলাপ · অবদান) ০৫:৪৫, ৩০ নভেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
পাল্লারাখি  (বৈজ্ঞানিক নাম: Cirrochroa aoris (Doubleday)) এক প্রজাতির মাঝারি আকারের প্রজাপতি যার শরীর ও ডানা কালচে হলুদ বর্ণের।  এরা ‘নিমফ্যালিডি’ গোত্রের সদস্য।Cirrochroa, funet.fiCorbet & Pendlebury, 1978 The butterflies of the Malay Peninsula. Third Edition revised by J. N. Eliot Butterflies Malay Peninsula (3rd edn): 578pp, 55pls   আকার   পাল্লারাখির প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়।   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পাল্লারাখি পুরুষ এবং স্ত্রী উভয়ের সামনের ডানার উপরিপৃষ্ঠে অ্যাপেক্স (শীর্ষভাগ) এবং টার্মেন (পাশের প্রান্ত) এ সরু কালো ব্যান্ড থাকে। পিছনের ডানার উপরিপৃষ্ঠে ডিস্কাল অংশে উপরের এবং নিচের দিকে ৩টি করে কালো বুটি থাকে যেগুলি সরলরৈখিক ভাবে বিন্যস্ত। সামনের ডানায় পাশাপাশি দুটি করে সেল দেখা যায়। পিছনের ডানার উপরিভাগে সাদা চওড়া ফিসকাল ব্যান্ড, ৬নং শিরার উপরের কোস্টা অবধি প্রসারিত।  আচরণ  এদের পাহাড়ের পাদদেশ অঞ্চলে দেখা যায়। ৭৫০০ফুট উচ্চতার উপরে পাল্লারাখিদের সাধারণত দেখা যায় না। এরা নদী অথবা ঝর্নার ধারে ভিজে বালিতে বসে জলপান করে, তখন তারা তাদের ডানাগুলি অর্ধেক খুলে বসে।  চিত্রশালা  তথ্যসূত্র  বহিঃসংযোগ  বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪৭-এ বর্ণিত প্রজাপতি
রোবের গেরাঁ () (জন্ম: ২৮ জুন, ১৮৭৬ - মৃত্যু: ১৯৫২) ফরাসী সাংবাদিক এবং বিশ্ব ফুটবল সংস্থা ফিফা'র ১ম সভাপতি ছিলেন। ১৯০৪ থেকে ১৯০৬ সাল পর্যন্ত ফরাসী ফুটবল দলের ম্যানেজার ছিলেন। ছাড়াও তিনি ফিফা'র প্রতিষ্ঠাতা সদস্য ছিলেন।   কর্মজীবন  রোবের গেরাঁ সাংবাদিক হিসেবে ল্য মাতাঁ সংবাদপত্রে নিয়োজিত ছিলেন। উ্যনিওঁ দে সোসিয়েতে ফ্রঁসেজ দে স্পর আতলেতিক ফুটবল বিভাগের সম্পাদকের দায়িত্বে থাকা অবস্থায় ফুটবলের সাথে সরাসরি সম্পৃক্ত হন। ফিফা গঠনকালীন প্রথম সাতটি সদস্য দেশের মধ্যে একটি দেশের প্রতিনিধি হিসেবে প্যারিসে স্বাক্ষরের জন্যে একত্রিত হন। সকল দেশের ঐকমত্যের প্রেক্ষাপটে ফিফা গঠিত হয়। মাত্র ২৮ বছর বয়সে ২২ মে, ১৯০৪ তারিখে ফিফা কংগ্রেসের উদ্বোধনী অনুষ্ঠানে তিনি ফিফা সভাপতি হিসেবে নির্বাচিত হন। এরপর তিনি দু'বছরের জন্য দায়িত্ব পালন করেন। এ সময়ে নতুন আরো আটটি দেশ পরিচালনা পরিষদে যোগ দেয়। তন্মধ্যে উল্লেখযোগ্য ছিল বিশ্বের প্রাচীনতম ফুটবল সংস্থা ইংলিশ ফুটবল এসোসিয়েশনের যোগ দেয়ার ঘটনাটি।   আরও দেখুন    ফিফা  ফিফা বিশ্বকাপ  ফিফা র‌্যাংকিং  ফিফা বর্ষসেরা ফুটবলার  ফিফা বালোঁ দ'অর  ফিফা মহিলা বিশ্বকাপ  ফিফা সভাপতি  জুলে রিমে  পেলে  ম্যারাডোনা  রোনালদো  লিওনেল মেসি  হোমারে সাওয়া  ব্রাজিল জাতীয় ফুটবল দল  বিষয়শ্রেণী:১৮৭৬-এ জন্ম বিষয়শ্রেণী:১৯৫২-এ মৃত্যু বিষয়শ্রেণী:ফিফার সভাপতি বিষয়শ্রেণী:ফুটবল সংস্থার প্রতিষ্ঠাতা বিষয়শ্রেণী:ফরাসি ব্যক্তি বিষয়শ্রেণী:ফিফা
আল কাসিম () দারুল উলুম দেওবন্দ থেকে প্রকাশিত একটি ভূতপূর্ব মাসিক উর্দু সাময়িকী। দারুল উলুম দেওবন্দের প্রতিষ্ঠাতা কাসেম নানুতুবির স্মরণে হাবিবুর রহমান উসমানি সহ অন্যান্য জোষ্ঠ্য আলেমদের তত্ত্বাবধানে ১৩৩১ হিজরিতে (১৯১৩ খ্রিস্টাব্দ) এটি প্রতিষ্ঠা করা হয়। দেওবন্দি আলেমদের জ্ঞান সাধারণ মুসলমানদের কাছে পৌঁছে দেওয়া এবং জনসাধারণকে দ্বীনের খাঁটি বিশ্বাসের সাথে সম্পৃক্ত করাই ছিল এটি প্রতিষ্ঠার উদ্দেশ্য।   বর্ণনা  একাডেমিক এবং ঐতিহাসিক নিবন্ধ প্রকাশের পাশাপাশি আল কাসিম ছিল দারুল উলুমের উদ্দেশ্য এবং সাধারণ মুসলমানদের কাছে এর ধর্মীয় ও শিক্ষাগত পরিষেবাগুলিকে পরিচিত করার একটি বড় মাধ্যম। হাবিবুর রহমান উসমানি যতক্ষণ পর্যন্ত এর আর্থিক অবস্থা সন্তোষজনক না হয়, ততক্ষণ পর্যন্ত নিজ খরচে এটি প্রকাশ করতে থাকেন। যে সময় আল কাসিম শুরু হয়েছিল, তখন দেওবন্দে ছাপার কোনো ব্যবস্থা ছিল না। এই হিসেবে, প্রথম সংখ্যাটি আহমদী প্রেস, আলীগড় থেকে ছাপা হয়েছিল। কিন্তু যখন ধীরে ধীরে এই অসুবিধা কাটিয়ে উঠল এবং আল কাসিম নিজের পায়ে দাঁড়ালো, তখন এটি দারুল উলুমের সাথে সংযুক্ত হয়ে গেল। সাধারণত আল কাসিমে প্রকাশিত প্রতিটি নিবন্ধই ব্যবহারিক, তথ্যবহুল এবং গুরুত্বপূর্ণ হতো। কিন্তু হাবিবুর রহমান উসমানির একটি প্রবন্ধ-সিরিজ, "কীভাবে ইসলাম বিশ্বে ছড়িয়ে পড়ে"? একটি বিশিষ্ট অবস্থানের আদেশ দেয়। দীর্ঘ এই ধারাবাহিক আল কাসিমে দীর্ঘকাল অব্যাহত ছিল। তার মৃত্যুর পর এটি "ইসলামের প্রসার" শিরোনামে বই আকারে প্রকাশিত হয়েছে। এর কার্যকারিতা এবং সাধারণ জনপ্রিয়তা এই সত্য থেকে অনুমান করা যায় যে এটি অসম্পূর্ণ হওয়া সত্ত্বেও এটি বেশ কয়েকটি সংস্করণে চলে গেছে।  আরও দেখুন   দারুল উলুম দেওবন্দের প্রকাশনা  তথ্যসূত্র    বহিঃসংযোগ   আল কাসিমের কয়েকটি সংখ্যা  বিষয়শ্রেণী:ভারতের সংবাদপত্র বিষয়শ্রেণী:মাসিক ম্যাগাজিন বিষয়শ্রেণী:উর্দু ভাষার সংবাদপত্র বিষয়শ্রেণী:১৯১৩-এ প্রতিষ্ঠিত বিষয়শ্রেণী:উর্দু ভাষার ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:দেওবন্দি ম্যাগাজিন বিষয়শ্রেণী:দারুল উলুম দেওবন্দের প্রকাশনা
thumb|right|সাভার মডেল থানা পুলিশ কার্যালয় সাভার মডেল থানা বাংলাদেশের ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৩১.৪৯ বর্গ কিলোমিটার।   প্রশাসনিক বিন্যাস  সাভার মডেল থানা একটি পৌরসভা ও ৭ টি ইউনিয়ন নিয়ে গঠিত।  পৌরসভার নাম সাভার পৌরসভা এবং  ইউনিয়নগুলো হল: বিরুলিয়া, সাভার, তেঁতুলঝোড়া, বনগাঁও, আমিনবাজার, কাউন্দিয়া এবং ভাকুর্তা ইউনিয়ন।Help for Disability and Distress (HDD) কর্তৃক প্রকাশিত বই: সাভার ডিরেক্টরি (সাভার উপজেলার তথ্য সংবলিত বই); প্রকাশকাল: ডিসেম্বর, ২০১২ ইং thumb|right|সাভার মডেল থানা গোলঘর  তথ্যসূত্র    বহিঃসংযোগ   বিষয়শ্রেণী:সাভার উপজেলা বিষয়শ্রেণী:ঢাকা জেলার থানা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ১৭:৩৫, ৫ এপ্রিল ২০২৫ (ইউটিসি) :নুসরাত জাহান জেরি   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) ()  কোনো উল্লেখযোগ্য চলচ্চিত্রে মূল চরিত্র হিসেবে অভিনয় করেন নি।  হিজাব বিতর্ক ছাড়া গুগল সার্চে উল্লেখযোগ্য কিছু পাওয়া যায়নি।  তাৎপর্যপূর্ণ প্রচার নেই। তথ্যসূত্রগুলোর অধিকাংশ তুচ্ছ উল্লেখ। কিছু আছে পত্রিকার বিনোদন পাতার ৪-৫ লাইনের লেখা, যা WP:SIGCOV নয়। -- Yahya (আলাপ | অবদান) ০৯:১১, ১৩ মার্চ ২০২৫ (ইউটিসি)   প্রস্তাবনা অনুযায়ী অপসারণ করুন মো. জনি হোসেন  (আলাপ) ১১:৪৩, ১৩ মার্চ ২০২৫ (ইউটিসি) WP:GNG (General Notability Guideline) অনুসারে, যদি কোনো ব্যক্তি প্রতিষ্ঠিত, নির্ভরযোগ্য, স্বাধীন উৎস থেকে বারবার উল্লেখযোগ্যভাবে আলোচিত হন, তাহলে তাকে উল্লেখযোগ্য ধরা হয়। নুসরাত জাহান জেরি বিভিন্ন নাটক, চলচ্চিত্র, টেলিফিল্ম ও মিউজিক ভিডিওতে অভিনয় করেছেন, যা বিভিন্ন স্বীকৃত সংবাদ মাধ্যমযেমন প্রথম আলো, কালের কণ্ঠ, দ্য ডেইলি স্টার, বাংলা ট্রিবিউন, চ্যানেল আই, জাগো নিউজ, দেশ রূপান্তর, আমাদের সময়, সমকাল ইত্যাদিতে প্রকাশিত হয়েছে। হিজাব বিতর্কের বিষয়টিও প্রাসঙ্গিক, কারণ এটি জাতীয় গণমাধ্যমে আলোচিত এবং রাজনৈতিক-সামাজিক প্রভাব তৈরি করেছে। WP:ENT (Notability for Entertainers) অনুসারে, যে কেউ উল্লেখযোগ্য ধরা হবে যদি সে উল্লেখযোগ্যভাবে মিডিয়ায় কভারেজ পায় এবং কাজগুলোর কিছু স্বতন্ত্র প্রভাব থাকে। তিনি একজন পরিচিত উপস্থাপিকা (এটিএন বাংলার "সিনে মিউজিক", চ্যানেল আই-এর "ডেডলাইন জুলাই ৩৬" অনুষ্ঠান)। গুগলে তা পাওয়া গেল কি গেল না এতে কোন বিশেষ প্রভাব পড়ে না। শুধু চলচ্চিত্রের প্রধান চরিত্র হওয়াটাই একমাত্র মানদণ্ড নয়, কারণ বহু শিল্পী পার্শ্বচরিত্র করেও সুপরিচিত হন (যেমন বহু বলিউড বা ঢালিউড অভিনেত্রীদের পরিচিতি পার্শ্বচরিত্র থেকেই এসেছে)। WP:PERSISTENCE (অবিচ্ছিন্ন কভারেজ) অনুসারে একটি বিষয় সময়ের সাথে ধারাবাহিকভাবে আলোচিত হলে সেটি উল্লেখযোগ্য। নুসরাত জাহান জেরি ২০১৭ সাল থেকে ধারাবাহিকভাবে মিডিয়াতে কভারেজ পেয়েছেন। WP:SIGCOV (Significant Coverage) সংক্রান্ত বা গুণগত কভারেজের অভাবের যুক্তি দেওয়া হলেও, এটি প্রাসঙ্গিক নয় কারণ অনেক অভিনেত্রী মূলধারার মিডিয়ায় একই ধরনের কভারেজ পেয়েও উইকিপিডিয়ায় অবস্থান ধরে রেখেছেন। কিশোর পাশা ইমন (আলাপ) ১৪:৪৪, ১৩ মার্চ ২০২৫ (ইউটিসি) @কিশোর পাশা ইমন আলোচনায় অংশগ্রহণের জন্য আপনাকে ধন্যবাদ। দেখলাম আপনি দীর্ঘদিন উইকিপিডিয়ায় রয়েছেন, আপনাকে স্বাগতম। আপনি হিজাব বিতর্ক ব্যতীত এই নেত্রী সম্পর্কে ৩/৪ টা স্বাধীন সূত্রে নিউজ দেখাতে পারবেন? যেখানে তাকে নিয়ে তাৎপর্যপূর্ণ বর্ণনা পাওয়া যাবে? থাকলে সেগুলোর লিংক দেন। ~ Deloar Akram (আলাপ • অবদান • লগ) ২৩:০১, ১৪ মার্চ ২০২৫ (ইউটিসি) @কিশোর পাশা ইমন আরেকটি প্রশ্ন আপনি নিবন্ধের এই ব্যক্তিকে চিনেন কিনা? তার সাথে আপনার WP:COI আছে কিনা? ~ Deloar Akram (আলাপ • অবদান • লগ) ২৩:১০, ২৬ মার্চ ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চৌধুরী ফজলুল বারী বাংলাদেশ সেনাবাহিনীর সাবেক অফিসার। প্রতিরক্ষা গোয়েন্দা মহাপরিদপ্তরের (ডিজিএফআই) সাবেক মহাপরিচালক। ২০০৭ সালের ‘এক/এগারো’র ওয়ান ইলেভেন পরিকল্পনা বাস্তবায়নকারী অভিযুক্ত থাকায় চাকরিচ্যুত হয়ে যুক্তরাষ্ট্রের ডালাসে বসবাস করছেন।   কর্মজীবন  ব্রিগেডিয়ার জেনারেল (অব.) চৌধুরী ফজলুল বারী ২০০৪ সালে র‌্যাপিড অ্যাকশন ব্যাটেলিয়ান প্রতিষ্ঠিত হওয়ার পর যোগ দেন এবং র‌্যাবের শেষ পদে তিনি অতিরিক্ত মহাপরিচালক ছিলেন। তিনি তৎকালীন সেনাপ্রধান জেনারেল মইন উ আহমেদকে ইমারজেন্সি দেওয়ার ব্যাপারে প্ররোচিত করেছেন। ২০০৯ সালের ১৭ মে সেনাবাহিনী থেকে অবসর নেন। পরে একটি বেসরকারি বিশ্ববিদ্যালয়ের শিক্ষক পরিচয়ে দেশত্যাগ করেন। সর্বশেষ দুবাইয়ে অবস্থান করে একটি আন্তর্জাতিক সংস্থায় চাকরি করছেন বলে জানা যায়।  এক/এগারোর সময় ক্ষমতার পালাবদলে ডিজিএফআইর ভারপ্রাপ্ত মহাপরিচালক ব্রিগেডিয়ার জেনারেল ফজলুল বারীর ভূমিকা ছিল গুরুত্বপূর্ণ। সেদিন বঙ্গভবনে গিয়েছিলেন সেনাপ্রধান জেনারেল মইন উ আহমেদের সঙ্গে। দীর্ঘদিন পর সেদিনের প্রেক্ষাপট নিয়ে তিনিও বলেছেন অজানা অনেক কথা।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক বিষয়শ্রেণী:বাংলাদেশ সেনাবাহিনীর ব্রিগেডিয়ার
thumb|শ্রী হরি বালদেব জিউ মন্দির  বারিপদা () ভারতের ওড়িশা রাজ্যের ময়ুরভঞ্জ জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৬ মিটার (১১৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বারিপদা শহরের জনসংখ্যা হল ৯৪,৯৪৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭১%। সারা ভারতের সাক্ষরতার হার ৫৯.৫%, তার চাইতে বারিপদার সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর বিষয়শ্রেণী:ওড়িশার পৌরসভা
অভ্যন্তরীণ দ্বন্দ্ব হলো ব্যক্তি চরিত্রের মনের মধ্যে ঘটে যাওয়া সংগ্রাম। এখানে ব্যক্তি কোনো জিনিসকে প্রত্যক্ষ করে কিন্তু ঐ জিনিসের পুরোপুরি গভীরে পৌঁছাতে পারে না৷ বাহ্যিক দ্বন্দ্বের বিপরীতে, যেখানে একটি চরিত্র নিজের কিছু শক্তিকে আঁকড়ে ধরছে, যেমন যুদ্ধ বা একটি সাইকেল ভেঙে যাওয়া, বা রাস্তার বাধা অতিক্রম করতে না পারা। অভ্যন্তরীণ দ্বন্দ্ব দ্বারা সৃষ্ট দ্বিধা সাধারণত কিছু নৈতিক বা মানসিক প্রশ্নের সৃষ্টি করে। অভ্যন্তরীণ দ্বন্দ্বের সূচকগুলি একটি চরিত্রকে দ্বিধা বা স্ব-উদ্দেশ্যমূলক প্রশ্ন যেমন "আমি কি ভুল করেছি?" দিকে ঠেলে দেয়।   ] অভ্যন্তরীণ দ্বন্দ্ব সিদ্ধান্ত গ্রহণে সমস্যা সৃষ্টি করতে পারে।  "অভ্যন্তরীণ দ্বন্দ্ব" শব্দটি গৃহযুদ্ধের মতো একটি জাতির মধ্যে সংগঠিত সামরিক সংঘাতকে বর্ণনা করতেও ব্যাপকভাবে ব্যবহৃত হয়। THE [ United Nations] SECURITY COUNCIL, PEACEKEEPING AND INTERNAL CONFLICT AFTER THE COLD WAR, MATS R. BERDAL. Example of "internal conflict" for a civil war. গৃহযুদ্ধ হলো একটি ঘরোয়া দ্বন্দ্ব যা রাজনৈতিক, অর্থনৈতিক বা ধর্মীয় কারণে হতে পারে।   তথ্যসূত্র    মন্তব্য  Chopin, K., & Correll, G. (2011)। এক ঘণ্টার গল্প এবং অন্যান্য গল্প। ভালো কালি। হেকার, এল. (1993)। চুরি করা পার্টি এবং নারীদের গল্পের সংকলন। কেমব্রিজ বিশ্ববিদ্যালয়। চাপুন। "সাহিত্যে অভ্যন্তরীণ দ্বন্দ্বের উদাহরণ"। উদাহরণ। আপনার অভিধান। Com, 2021, https://examples.yourdictionary.com/internal-conflict-examples.html । লেসিং, ডি. (2013)। সুড়ঙ্গের মধ্য দিয়ে।  বিষয়শ্রেণী:দ্বন্দ্ব (বর্ণনামূলক)
পাশা মসজিদ মন্টিনিগ্রো () আলসিনজ শহরে অবস্থিত ছয়টি মসজিদের একটি।   ইতিহাস  এই মসজিদটি ভেলান প্রজাতন্ত্রের দ্বারা আলসিনজে আক্রমণকালে বন্দী হওয়া ভিনিশিয়ান জাহাজের পণ্য ব্যবহার করে আলসিনজের নাগরিকরা নির্মাণ করেছিলেন। মসজিদটি কালী আলী পাশার সম্মানে নির্মাণ করা হয়েছিল। এই মসজিদটিতে একটি হামামও রয়েছে, যা মসজিদটি নির্মাণ শেষ হওয়ার আগেই নির্মিত হয়েছিল। এই হামাম মন্টিনিগ্রোর একমাত্র হামাম। এই মসজিদে জুমার খুতবা আরবি ও আলবেনীয় ভাষায় প্রদান করা হয়। এটি নাবিকের মসজিদ থেকে প্রায় ১০০ মিটার দূরে অবস্থিত।Vjerski objekti u Ulcinju, ভিজিট মন্টিনিগ্রো (ইংরেজি ভাষায়)   তথ্যসূত্র   বিষয়শ্রেণী:মন্টিনিগ্রোতে মসজিদ
হাকব পারনহান স্টেট মিউজিকাল কমেডি থিয়েটার, আর্মেনিয়া ইয়েরেভেন এর অন্যতম থিয়েটারগুলির মধ্যে একটি, ১৯৪১ সালে প্রতিষ্ঠিত। এটা প্রজাতন্ত্র চত্বর এর কাছাকাছি কেনট্রন জেলার ভাজেন সারজহান স্ট্রিটে অবস্থিত। এটি পশ্চিম আর্মেনিয়ান প্রখ্যাত ব্যঙ্গ- রচয়িতা হ্যাগপ বারোনিহান (পূর্ব আর্মেনীয় ভাষায় হাকব পারনহান উচ্চারিত) এর নামকরণে করা হয়।   ইতিহাস  thumbnail|থিয়েটার বিল্ডিং এর প্রবেশদ্বার প্রাচীরের উপর একটি ফলক উৎসর্গীকৃত কর্প খচভানকান  ২২ শে জুন, ১৯৪২ সালে, থিয়েটারটি খোলা হয়েছিল। প্রথম শৈল্পিক পরিচালক ছিলেন শারা তালহান। অনেক সুপরিচিত ব্যক্তি থিয়েটারে কাজ করতেন, যেমন, আর্টেমী আইভাজহান, বর্ধন আজমিহান, মিকেল আর্চিহান, কর্প খচভানকান, স্যাৎলানা গ্রিগোরিহান, আরমান এলবাকহান, ইয়র্ভান্ড গাজঞ্চিহান এবং অন্যান্যরা।  হাকব পারনহান স্টেট মিউজিকাল কমেডি থিয়েটার, আর্মেনিয়া, জর্জিয়া, ইরান, ইংল্যান্ড, যুক্তরাষ্ট্র এ আন্তর্জাতিক থিয়েটার উত্সবে অংশগ্রহণ করেছিল।  ২০০৯ সালের, ফেব্রুয়ারি তে, আর্মেনিয়ার আর্ট্যাজাদ -২০০৯ উৎসবের সেরা উপস্থাপনা পুরস্কার পান ইয়র্ভান্ড গাজঞ্চিহান, তিনি ১৯৯৩ সাল থেকে থিয়েটারের শৈল্পিক পরিচালক।   আরও দেখুন  thumb|হাকব পারনহান স্টেট মিউজিকাল কমেডি থিয়েটার Sundukyan State Academic Theatre of Yerevan   তথ্যসূত্র    সংযোগ  Official site  বিষয়শ্রেণী:আর্মেনিয়ার থিয়েটার হলের তালিকা বিষয়শ্রেণী:ইয়েরেভানের ভবন ও স্থাপনা
দিনেশা দেবনারাইন (জন্ম ১২ নভেম্বের ১৯৮৮) একজন দক্ষিণ আফ্রিকার জাতীয় মহিলা আন্তর্জাতিক ক্রিকেটার; যিনি ২০০৮ সাল পর্যন্ত ২৯টি একদিনের আন্তর্জাতিক এবং ২২টি টি-টোয়েন্টি আন্তর্জাতিক ম্যাচ খেলেছেন।  তিনি ২০০৯ সালের আইসিসি মহিলা বিশ্ব টোয়েন্টি ২০ ক্রিকেট প্রতিযোগিতায় দক্ষিণ আফ্রিকার ক্রিকেট দলের অন্যতম সদস্য ছিলেন।  তথ্যসূত্র  বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ আফ্রিকার নারী ক্রিকেটার বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার বিষয়শ্রেণী:দক্ষিণ আফ্রিকার নারী ক্রিকেট অধিনায়ক বিষয়শ্রেণী:জোহানেসবার্গ থেকে আগত ক্রিকেটার বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:কোয়াজুলু-নাটালের নারী ক্রিকেটার বিষয়শ্রেণী:ইস্ট কোস্টের মহিলা ক্রিকেটার বিষয়শ্রেণী:দক্ষিণ আফ্রিকান ক্রিকেট কোচ বিষয়শ্রেণী:ভারতীয় বংশোদ্ভূত ক্রীড়াবিদ
হান্না ছিলেন মরিয়ম আ. এর মা এবং খ্রিস্টান ঐতিহ্য মতে, যীশুর দাদী। তিনি মাথনের কন্যা ছিলেন, যিনি লেবির পুত্র, যিনি মেল্কির পুত্র,যিনি নবি হারুন আ. এর বংশধর ছিলেন। তার মায়ের নামও ছিল মরিয়ম, যিনি যিহূদা গোত্রের অন্তর্ভুক্ত ছিলেন।   মাথনের তিনজন কন্যা ছিলেন:    প্রথম: মরিয়ম, যা তাঁর মায়ের নামানুসারে নামকরণ করা হয়েছে এবং তিনি ধাত্রী সালোমের মাতা।  দ্বিতীয়: সোফিয়া, ইলীশাবেৎ ও সেন্ট বাপ্তিস্মদাতা যোহনের মাতা।  ৩য় হলেন আন্না, যিনি ধার্মিক যিহোয়াকিমের স্ত্রী ও মরিয়মের মা। সুতরাং, মরিয়ম, সালোম, ইলীশাবেৎ চাচাতো ভাই ছিলেন।  বিষয়শ্রেণী:ইসলাম ও নারী বিষয়শ্রেণী:ইমরানের পরিবার  খ্রিস্টধর্মে হান্না   সুসমাচার অথবা কোনো প্রাতিষ্ঠানিক খ্রিস্টীয় কিতাব মরিয়মের শৈশব বা তাঁর বাচ্চার ঘোষণার আগেকার জীবন সম্পর্কে বর্ণনা করে না; তবে এমন অনেকগুলি অপ্রাসঙ্গিক বই আছে,যা চার্চ দ্বারা খ্রিস্টীয় বই হিসাবে অনুমোদিত হয়নি; কারণ সেসবে ভুলভাবে ঈসার সেই বারোজন সাথীর প্রতি সম্পৃক্ত করা হয়েছিল। مدخل إلى العهد الجديد، لجنة من اللاهوتيين بموافقة الخورأسقف بولس باسيم النائب الرسولي للاتين في القدس، دار المشرق، الطبعة السادسة عشر، بيروت 1989، ص.21-22 সেই সব লেখায় মরিয়মের প্রথম দিকের জীবনীকে বিশদে বর্ণনা করা হয়েছে। একটি বিশেষ সুসমাচার, যা মেরি সুসমাচার নামে পরিচিত; অন্যটি জেমসের সুসমাচার, যা ত্রাতার শৈশব নামে পরিচিত ; এসবের সাথে পবিত্র পরিবারের যাত্রার সুসমাচার মেরির প্রাথমিক জীবনী উল্লেখ করে। Blessed Virgin Mary  Catholic Encyclopedia، 6 تشرين أول 2010   অ্যাপোক্রিফাল বই ও মূলধারার খ্রিস্ট ধর্মে গৃহীত গল্প অনুসারে, মরিয়মের বাবা-মা বৃদ্ধ ও নিঃসন্তান ছিলেন। তার মা বন্ধ্যা এবং সন্তান ধারণ করতে অক্ষম ছিলেন, যা প্রাচীন ইহুদি সমাজে একটি অপমানজনক হিসাবে বিবেচিত হত এবং সমাজ থেকে তিরস্কার নিয়ে আসে। কিন্তু স্রস্টা তার মায়ের জন্য একটি অলৌকিক ঘটনা ঘটান। ফলে তিনি গর্ভবতী হয়ে মেরিকে জন্ম দিলেন। মেরির তিন বছর বয়সে তার মা তাঁকে আল-আকসা মসজিদে সেবা করার জন্য রেখে দেন।انظر نص إنجيل يعقوب السري، شبكة الفرقان، 6 تشرين أول 2010. القديسين يواكيم وحنة أبوي والدة الإله الشبيبة الأرثوذكسية، 6 تشرين أول 2010. عيد ميلاد العذراء، مؤسسة صفحات مريم، 6 تشرين أول 2010.     ইসলামে হান্না  ইমরান তাঁকে বিবাহ করেছিলেন এবং বৃদ্ধ বয়স পর্যন্ত তিনি গর্ভবতী হননি। একদা তিনি একটি পাখিকে তার বাচ্চাদের আহার খাওয়াতে দেখলেন এবং তা থেকেই তিনি বাচ্চার ব্যাপারে খুবই আগ্রহী হয়ে উঠলেন। তিনি আল্লাহর কাছে সন্তানের জন্য অনুনয় করতে লাগলেন এবং সন্তান হলে তাকে বায়তুল মুকাদ্দাসের খেদমতে নিয়োজিত করবেন বলে মানত করলেন।  এর কিছু দিন পর আল্লাহ তাকে একটি মেয়ে সন্তান দান করেন এবং এতে তিনি দুশ্চিন্তায় পড়ে যান। কারণ বায়তুল মুকাদ্দাসের সেবক হিসেবে কন্যা সন্তানকে দান করা  সামাজিক প্রচলন ছিল না। তবুও তিনি তাকে বায়তুল মুকাদ্দাসে নিয়ে যান। সেখানে তাঁর খালু জাকারিয়ার তত্ত্বাবধানে থাকেন।      আরিখে ইবনুল ওয়ারদি নামক গ্রন্থে উল্লেখ আছে যে, হান্না হচ্ছেন মরিয়মের মাতা ও জাকারিয়ার স্ত্রী ঈশার বোন। তিনি বৃদ্ধ বয়সে একটি সন্তান প্রার্থনা করেন। বলা হয়, যখন মরিয়ম জন্মগ্রহণ করেন তখন হান্নার বয়স ছিল ৬০ বছর।   মৃত্যু  মরিয়মের বয়স যখন দশ বছর হয়, তখন হান্না মারা যান।     তথ্যসূত্র
thumb|250px|হাসান সাকা তুরস্কের ১৭তম সরকার (১০ জুন ১৯৪৮ – ১৬ জানুয়ারি ১৯৪৯) ছিল একটি স্বল্পমেয়াদি সরকার। এটি দ্বিতীয় সাকা সরকার নামেও পরিচিত।  পটভূমি প্রজাতন্ত্রী জনতা দল এর নেতা ও তৎকালীন প্রধানমন্ত্রী হাসান সাকা ৮ জুন ১৯৪৮ তারিখে পদত্যাগ করেন। তবে তাকে পুনরায় সরকার গঠনের দায়িত্ব দেওয়া হয়। নতুন মন্ত্রিসভা পূর্ববর্তী মন্ত্রিসভার থেকে খুব একটা ভিন্ন ছিল না। মূল পরিবর্তন ছিল নিহাত এরিম এর অন্তর্ভুক্তি। যিনি দলে ভবিষ্যৎ নেতৃত্বের সম্ভাব্য মুখ হিসেবে বিবেচিত হতেন।  এই সরকার ১৮ জুন ১৯৪৮ তারিখে পার্লামেন্টের আস্থা ভোটে অনুমোদিত হয়।  সরকার ১৭তম সরকারের সদস্যরা নিচে তালিকাভুক্ত করা হলো:  নিচের তালিকায়, যারা সরকারের সম্পূর্ণ মেয়াদকালব্যাপী দায়িত্বে ছিলেন না, তাদের সম্পর্কে "টীকা" কলামে উল্লেখ করা হয়েছে।  পদবীপ্রধানমন্ত্রীর দপ্তরের সরকারি পাতা  নাম টীকাপ্রধানমন্ত্রীহাসান সাকাউপ-প্রধানমন্ত্রীফাইক আহমেত বারুতচুরাষ্ট্র মন্ত্রীআবদুলহালিক রেন্দান্যায়মন্ত্রীফুয়াত সিরমেনআলী রেজা এরতেন১০ জুন ১৯৪৮ – ১৩ জানুয়ারি ১৯৪৯১৩ জানুয়ারি ১৯৪৯ – ১৬ জানুয়ারি ১৯৪৯প্রতিরক্ষা ও নৌমন্ত্রীহুসনু চাকিরস্বরাষ্ট্রমন্ত্রীমুনির হুসরেভ গলেপররাষ্ট্রমন্ত্রীনেজমেত্তিন সাদাকঅর্থমন্ত্রীশেভকেত আদালানশিক্ষামন্ত্রীতাহসিন বাঙ্গুওগ্লুগণপূর্তমন্ত্রীনিহাত এরিমস্বাস্থ্য ও সমাজকল্যাণ মন্ত্রীকেমালি বায়াজিতশুল্ক ও একচেটিয়া মন্ত্রীএমিন এরিশিরগিলঅর্থনীতি মন্ত্রীচাভিত একিনকৃষিমন্ত্রীচাভিত ওরালপরিবহন মন্ত্রীকাশিম গুলেকবাণিজ্যমন্ত্রীজেমিল সাঈদ বারলাসশ্রমমন্ত্রীবেকির বলতা  পরবর্তী সময় প্রজাতন্ত্রী জনতা দল (সিএইচপি) গণতান্ত্রিক পার্টির  কাছে জনপ্রিয়তা হারাচ্ছিল। সিএইচপি একটি অধিক আকর্ষণীয় নেতৃত্ব খুঁজছিল। নতুন নির্বাচন আয়োজনের পর, যা পরবর্তীতে সিএইচপি-র জন্য অসুবিধাজনক প্রমাণিত হয়, হাসান সাকা ১৪ জানুয়ারি ১৯৪৯ তারিখে পদত্যাগ করেন।   তথ্যসূত্র   বিষয়শ্রেণী:প্রজাতন্ত্রী জনতা দল (তুরস্ক) বিষয়শ্রেণী:১৯৪৮-এ প্রতিষ্ঠিত মন্ত্রিসভা বিষয়শ্রেণী:প্রজাতন্ত্রী জনতা দলের (তুরস্ক) রাজনীতিবিদ বিষয়শ্রেণী:১৯৪৯-এ বিলুপ্ত মন্ত্রিসভা
কুরসুম মসজিদ (    ,    ) কাস্টোরিয়া হলো একটি ঐতিহাসিক অটোমান যুগের মসজিদ, যা গ্রীসের পশ্চিম মেসিডোনিয়ার কাস্টোরিয়া শহরে অবস্থিত। খুব সামান্যই এর সংস্কার করা হয়েছে বলে এর বেশিরভাগই ধ্বংসস্তূপে পরিণত হয়েছে। এটি উপাসনার জন্য উন্মুক্ত নয়। এর নামটি একটি তুর্কি শব্দ থেকে এসেছে যার অর্থ সীসা। কারণ, এর গম্বুজ সীসা দ্বারা আবৃত।   বর্ণনা  কুরসুম মসজিদটি শহরের পুরাতন কেন্দ্রের কাছে মিট্রোপোলিওস স্ট্রিটে অবস্থিত। অটোমান আমলে কাস্টোরিয়ায় মোট সাতটি মসজিদ ছিল; এই সাতটির মধ্যে একমাত্র কুরসুম মসজিদই খারাপ অবস্থায় আছে।   এটি নির্মাণের সঠিক সময়সীমা নির্ধারণ করা কঠিন, তবে এটি ১৬ শতকে নির্মিত হয়েছিল বলে অনুমান করা হয়। কুরসুম মসজিদটি শহরের সবচেয়ে বিশিষ্ট মসজিদ ছিল এবং এটি যুক্তি দেওয়া হয়েছে যে এটি একটি পূর্ববর্তী বাইজেন্টাইন গির্জার জায়গায় তৈরি করা হয়েছিল।    এটি প্রায় ৩৫০-৩৭০ বছর ধরে উপাসনালয় ছিল, যতক্ষণ না বলকান যুদ্ধের সময় কাস্টোরিয়া গ্রীসের সাথে সংযুক্ত হয়, যার ফলে এটি একটি মসজিদ হিসেবে  ববহার বন্ধ করে দেয়। এবং তারপর ১৯২৪ সালে গ্রীক রাষ্ট্র এটিকে একটি সুরক্ষিত স্মৃতিস্তম্ভ হিসেবে ঘোষণা করে। ১৯২৫ সালে শুরু হওয়ার পর কাস্টোরিয়া শহরের প্রথম পাঠাগারটি কয়েক বছর ধরে মসজিদের ভিতরে রাখা হয়েছিল এবং তারপরে এটি সাম্প্রতিককাল পর্যন্ত বহু দশকের পুরাকীর্তিগুলোর গুদাম হিসেবে ববহৃত হচ্ছে। এই কারণে, এটিই একমাত্র স্থাপনা যা ভেঙ্গে ফেলা হয়নি । কারণ এটি কিছু না কিছু কাজে লাগছিল। যখন কাস্টোরিয়ার বাকি ছয়টি অটোমান মসজিদ আগে-পরে ভেঙে ফেলেছিল, যদিও সেগুলোকেও সংরক্ষিত স্মৃতিস্তম্ভ হিসেবে ঘোষণা করা হয়েছিল।   অযত্নে ফেলে রাখা এবং বছরের পর বছর ধরে সামান্য সংস্কারও না হওয়ায় মসজিদটির বেশিরভাগই এখন ধ্বংসপ্রাপ্ত। শুধুমাত্র মিনারের নীচের অর্ধেক অংশ সংরক্ষিত আছে, যা বিভিন্ন উদ্ভিদ দিয়ে আবৃত।   ২০১৬ সালে, থেসালোনিকির অ্যারিস্টটল বিশ্ববিদ্যালয়ের পলিটেকনিক স্কুলের তিনজন স্নাতকোত্তর শিক্ষার্থী আন্তঃবিভাগীয় স্নাতকোত্তর প্রোগ্রাম- "সংরক্ষণ, রক্ষণাবেক্ষণ এবং সাংস্কৃতিক স্মৃতিস্তম্ভের পুনরুদ্ধার" এর মধ্যে তাদের বাধ্যতামূলক থিসিসের বিষয় হিসেবে কুরসুম মসজিদকে বেছে নিয়েছিল। এটি কাস্টোরিয়ার মিউনিসিপ্যাল কাউন্সিলের কাছ থেকে তীব্র প্রতিক্রিয়া অর্জন করেছে, মিউনিসিপ্যাল কাউন্সিল পুনরুদ্ধার কাজের যেকোনো আলোচনার বিরোধিতা করেছিল এবং দাবি করেছিল যে কাস্টোরিয়ার এখন আর কোনো মুসলিম সম্প্রদায় নেই এবং তুরস্কে হানিয়া সোফিয়াকে মসজিদে রূপান্তরিত করার বিষয়ে আলোচনা চলাকালীন গ্রিসে কোনো মসজিদ পুনরুদ্ধার করা উচিত নয় বলে দাবি করেছিল ।      আরও দেখুন    গ্রীসে ইসলাম  গ্রীসের মসজিদের তালিকা  গ্রীসের সাবেক মসজিদের তালিকা  অটোমান গ্রীস   মন্তব্য    তথ্যসূত্র    গ্রন্থপঞ্জি         বহিঃসংযোগ      বিষয়শ্রেণী:গম্বুজসহ মসজিদ বিষয়শ্রেণী:১৬শ শতাব্দীর মসজিদ বিষয়শ্রেণী:গ্রিসের উসমানীয় মসজিদ
অ্যাড্রিয়ান লি (জন্ম ২৭ ডিসেম্বর ১৯৬৬ অকল্যান্ড, নিউজিল্যান্ডে TV Hits article, 1991) একজন অস্ট্রেলীয় অভিনেতা। তিনি ১৯৯৬ সালে ক্রেগ 'সিজে' জোনস চরিত্রে ই স্ট্রিটে  (১৯৯০-১৯৯২) এবং জোয়েল রিচির চরিত্রে প্যাসিফিক ড্রাইভে অভিনয় করার জন্য সর্বাধিক পরিচিত। অন্যান্য টিভি উপস্থিতির মধ্যে রয়েছে দ্য ফ্লাইং ডক্টরস, ফ্যামিলি অ্যান্ড ফ্রেন্ডস এবং ব্রাইডস অফ ক্রাইস্ট। লি ১৯৯৫ সালে হোম অ্যান্ড অ্যাওয়েতে অ্যান্ড্রু ওয়ারেন চরিত্রে অতিথি হিসেবে অভিনয় করেছিলেন। ২০০১ সালে তিনি অল সেন্টস -এ অতিথিশিল্পী ছিলেন।  লি একজন সঙ্গীতজ্ঞ এবং একজন দক্ষ গিটার বাদকও।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলীয় টেলিভিশন অভিনেতা
কান্দারি () ভারতের মহারাষ্ট্র রাজ্যের জালগাঁও জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কান্দারি শহরের জনসংখ্যা হল ১৫,১৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে কান্দারি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর